Ludo Kuruc

Ludo Kuruc (* 28. jún 1964, Nové Zámky) je slovenský spevák, hudobník, skladateľ, textár a hudobný dramaturg. Je známy interpretáciou piesní Karola Duchoňa a viacnásobným víťazom speváckej súťaže Cantiléna (Cena Karola Duchoňa)https://www.nedelnik.sk/clanok/hudobnik-spevak-aranzer-ludo-kuruc-60-zo-sveta-na-domace-podia/799/ a zakladateľom festivalu Jazzfest Vráble.https://www.gregi.net/clanky/ludo-kuruc-band-dosiahol-obrovsky-uspech-stali-na-najvacsich-podiach-slovenska-po-boku-hviezd-ceskoslovenskej-sceny-v-ramci-turne-duchon-75/

Trinásť rokov pôsobil ako sólový spevák v Big Bande Gustava Broma, kde vystriedal Berca Baloga.https://hudba.zoznam.sk/spravy/20-08-2021-spevak-ludo-kuruc-pokrstil-album-plny-hitov-karola-duchona-s-nazvom-s-usmevom/ Na konte má vystúpenia v televíznych reláciách ako Osem a pol, Zahoď starosti, Let’s dance, Bailando, Takí sme boli či Legendy popu.https://www.noviny.sk/zaujimavosti/452858-mnozstvo-skvelych-muzikantov-kamaratov-ale-aj-fanusikov-tak-to-vyzeralo-na-krste-albumu-luda-kuruca

 Život 
Ludo Kuruc pochádza z hudobníckej rodiny a od detstva sa venoval hudbe. V roku 1985 absolvoval Konzervatórium Bratislava.https://www.nedelnik.sk/clanok/hudobnik-spevak-aranzer-ludo-kuruc-60-zo-sveta-na-domace-podia/799/ Následne dva roky pôsobil vo Vojenskom umeleckom súbore Tábor, kde spieval aj spolu s Paľom Haberom.

V roku 1988 nahral v Slovenskom rozhlase svoj prvý duet s Adrienou Bartošovou.https://mynitra.sme.sk/c/22162639/ludo-kuruc-krstil-novy-album.html Po zahraničných angažmánoch sa v roku 2001 stal sólovým spevákom legendárneho Big Bandu Gustava Broma, kde pôsobil 13 rokov.https://hudba.zoznam.sk/spravy/20-08-2021-spevak-ludo-kuruc-pokrstil-album-plny-hitov-karola-duchona-s-nazvom-s-usmevom/ Koncertoval doma i v zahraničí, vrátane angažmán na zaoceánskych lodiach.

V období 19982001 účinkoval v rozprávkových projektoch (Pokémon, Toy Story, Vladárova nová tvár) pod taktovkou Pavla Zajáčka. Pôsobil aj ako autor jinglov pre slovenské rádiá.https://www.popular.sk/ludo-kuruc-nocne-kino

V roku 2005 pokrstil knihu o Karolovi Duchoňovi. V rokoch 2005 a 2006 sa stal absolútnym víťazom súťaže Cantiléna.https://mynitra.sme.sk/c/5617561/v-nitre-spominali-na-rodaka-z-jelenca-karola-duchona.html Od roku 2007 koncertuje so svojou formáciou Ludo Kuruc Band, s ktorou prezentuje piesne Karola Duchoňa, Franka Sinatru, Toma Jonesa i vlastnú tvorbu.https://www.gregi.net/clanky/ludo-kuruc-a-jeho-velky-letny-tahak-tato-noc-sa-stava-koncertnym-hitom/

V oblasti vážnej hudby sa presadil skladbou Jubilate schola, ktorú premiéroval orchester Bohdana Warchala so zborom Adoremus.https://www.jazz.sk/articles/ludo-kuruc-pokrstil-v-nitre-album-s-usmevom-hity-legendarneho-karola-duchona Napísal hudbu k muzikálom Pinocchio, Alica v krajine zázrakov a Studňa lásky.https://hudba.zoznam.sk/spravy/20-08-2021-spevak-ludo-kuruc-pokrstil-album-plny-hitov-karola-duchona-s-nazvom-s-usmevom/

V roku 2021 vydal album S úsmevom s hitmi Karola Duchoňa vo vlastných aranžmánoch.https://mynitra.sme.sk/c/22162639/ludo-kuruc-krstil-novy-album.html V roku 2024 vyšiel album Štyri, premiérovaný v Slovenskom rozhlase pri príležitosti jeho jubilea.https://www.popular.sk/ludo-kuruc-nocne-kino V roku 2025 účinkoval v česko-slovenskej show Duchoň 75 ako spevák, aranžér a hudobný dramaturg.https://www.gregi.net/clanky/ludo-kuruc-band-dosiahol-obrovsky-uspech-stali-na-najvacsich-podiach-slovenska-po-boku-hviezd-ceskoslovenskej-sceny-v-ramci-turne-duchon-75/

 Osobný život 
Od roku 1993 je ženatý s manželkou Annou. Majú dve deti – dcéru Lauru (marketing) a syna Kristiána (bubeník).https://www.nedelnik.sk/clanok/hudobnik-spevak-aranzer-ludo-kuruc-60-zo-sveta-na-domace-podia/799/

 Diskografia 

 Albumy 
 1997 – Kým je čas – RK Centrum Universa, MC
 2019 – Nočné kino – Ludo Kuruc, CD
 2020 – S úsmevom – Ludo Kuruc, CD
 2024 – Štyri – Ludo Kuruc, CD

 Pre deti 
 2005 – Pinocchio (piesne z muzikálu) – ZUŠ I. Godina Vráble, CD
 2005 – Jazz piano pre malých a veľkých – Ludo Kuruc, CD
 2011 – Jazz piano II – Ludo Kuruc, CD
 2011 – Alica v krajine zázrakov (piesne z muzikálu) – ZUŠ I. Godina Vráble, CD
 2017 – Studňa lásky (piesne z muzikálu) – ZUŠ K. Pádivého Trenčín, CD

 Spolupráca na albumoch 
 1994 – Strieborné vločky – Ruach – P.S. Publisher, CD
 1996 – Toto sólo patrí nám – Robo Kazík – RK Centrum Universa, CD
 1997 – Miesto pre všetkých – Slovak Continental Singers – Continental Ministries Slovakia, CD
 1997 – Immanuel – Eben-Ezer, CD
 1998 – Jesenné lístie – Robo Kazík – RK Centrum Universa, CD
 1998 – Večer s tebou – Karol Malý – Rádio Bratislava, CD
 1999 – Dotyky tiel – Karol Malý – Rádio Bratislava, CD
 2005 – To som ja – Karol Konárik – RK Centrum Universa, CD
 2009 – Viva la musica – ZUŠ I. Godina Vráble, CD

 Spolupráca na projektoch 
 Jazzfest Vráble (2006) – zakladateľ a dramaturghttps://www.gregi.net/clanky/ludo-kuruc-a-jeho-velky-letny-tahak-tato-noc-sa-stava-koncertnym-hitom/
 Duchoň 75 (2025) – turné po 6 mestách, ako spevák, aranžér a dramaturghttps://www.gregi.net/clanky/ludo-kuruc-band-dosiahol-obrovsky-uspech-stali-na-najvacsich-podiach-slovenska-po-boku-hviezd-ceskoslovenskej-sceny-v-ramci-turne-duchon-75/

 Referencie 

 Iné projekty 

 Externé odkazy 

 Ludo Kuruc na stránkach gregi.net
 www.netky.sk—láska k piesňam K.Duchoňa priviedla Luda Kuruca až do rodiny speváka

Kategória:Osobnosti z Nových Zámkov
Kategória:Slovenskí speváci
Kategória:Slovenskí popoví speváci
Kategória:Slovenskí swingoví speváci
Kategória:Slovenskí džezoví speváci
Kategória:Slovenskí skladatelia modernej hudby
Kategória:Absolventi Konzervatória v Bratislave